text: Fəxri Konsullar təyin ölkənin Prezidenti tərəfindən seçilir və qəbul edən ölkənin Prezidenti tərəfindən təsdiq edilərək öz fəaliyyətinə başlayır. Vyana Konvensiyasına əsasən Fəxri Konsullar öz fəaliyyətləri haqqında ilin yekununda hesabat hazırlayır və təqdim etdiyi hesabat göndərən ölkənin Xarici İşlər Nazirliyi tərəfindən qəbul edildiyi təqdirdə fəaliyyət müddətinin uzadılması və yaxud dayandırılması haqqında qərar qəbul edilir. Fəxri Konsulların göndərən ölkənin vətəndaşı olması məcbur deyildir. Fəxri Konsul statusu əsasən ictimai xadimlər, iş adamları və müxtəlif ölkələrdə söz sahibi olan şəxslərə verilir. Fəxri Konsulluqlar dövlət hesabına maliyələşmir, təyin olunan Fəxri Konsullar diplomatik missiyanı öz hesablarına maliyələşdirir. Vyana Konvensiyasına əsasən Fəxri Konsullar Diplomatlar ilə ilə eyni statusu daşımaqdadır və diplomatik toxunulmazlıqları vardır.